cyanic-selkie/wikianc huggingface dataset:
Բարտոլոմեո Պասերոտի
Կենսագրություն
Ծնվել է Բոլոնյա քաղաքում։ 1551-1560 թվականներին աշխատել է Հռոմում, նախ ճարտարապետ Ջակոմո դա Վինյոլայի մոտ, իսկ հետո նկարիչ Թեոդոր Ցուկարիի արվեստանոցում։ 1560 թվականին նկարիչը վերադարձել է Բոլոնյա, որտեղ կառուցել է արվեստի ստուդիա, չխզելով կապերը Հռոմի հետ։ Ստեղծագործել է կրոնական թեմաներով, հետևելով հռոմեական մաներիզմի ավանդույթներին։ Չափազանց ազատ է եղել իր նկարներում։ Չի վախեցել իր նկարներում ներառել կենդանիներին կենցաղային տարբեր դիրքերում։ Հետագայում, երբ նրա կողմից նկարված անձանց անունները կորչում են, սա պատճառ է հանդիսանում որպեսզի նրա նկարները անվանվեն «Բուսաբանը», «Նվագախմբի քարտուղարը», «Վինահարը»։ Նա իտալացի նկարիչներից առաջինն էր, ով ստեղծել է նատյուրմորտներ ժանրային բծավորումով («Ձկների խանութ», «Վաճառողները մսի խանութում», «Որսամսերի խանութ»), որոնք հիշեցնում էին հոլանդացի վարպետների նմանատիպ աշխատանքներ, որոնցից էին Պիտեր Արտսենը և Յոակիմ Բեկելարը։ Նրա աշակերտներից են եղել` Ամուսնացած է եղել և ունեցել է չորս որդի ովքեր հոր նկարչական արվեստանոցում եղել են հոր օգնականները և նույնպես եղել են նկարիչներ։ Բարտոլոմեո Պասերոտիի կենցաղային գծին հետևել է Անիբալե Կարաչին, ով ստեղծել է իր սեփական տարբերակներով «Մսի խանութ» նկարի շարքը։ Որոշ արվեստագետներ նրան են վերագրում նաև «Շախմատ խաղացողները» նկարը, որը նկարվել է 1590 թվականին և գտնվում է Բեռլինյան պատկերասրահում։
Ծանոթագրություններ
Կատեգորիա:Իտալացի նկարիչներ Կատեգորիա:Իտալացի մաներիստ նկարիչներ
Տոգար
Տոգար (Тогар), գետ Ռուսաստանում, Կամչատկայի թերակղզում։ Գետի երկարությունը 11 կմ է։
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Արտաքին հղումներ
Կատեգորիա:Ռուսաստանի գետեր
Հակոբ Մարկոսյան
Հակոբ Արտաշեսի Մարկոսյան, հայ խորհրդային ֆիզիոլոգ և մանկավարժ։ ՌԽՖՍՀ ՄԳԱ իսկական անդամ (1965), ԽՍՀՄ ՄԳԱ իսկական անդամ (1968)։ ԽՄԿԿ անդամ 1938 թվականից։
Կենսագրություն
Ավարտել է Մոսկվայի Վ. Ի. Լենինի անվան մանկավարժական ինստիտուտը (1934)։ Մանկավարժական գործունեությունն սկսել է Լենինականում (1923-1930), գիտամանկավարժականը՝ Մոսկվայի բուհերում (1937-1942), 1942-1948 թվականներին եղել է Բուժհրատի խմբագիր, ապա՝ տնօրեն, 1949 թվականից՝ ՌԽՖՍՀ, ապա՝ ԽՍՀՄ ՄԳԱ ֆիզիկական դաստիարակության և դպրոցական հիգիենայի, 1968-1972 թվականներին՝ տարիքային ֆիզիոլոգիայի և ֆիզիկական դաստիարակության ինստիտուտի տնօրեն։
Մարկոսյանը մշակել է կենտրոնական նյարդային համակարգի ֆիզիոլոգիայի հարցերը, մասնավորապես ֆիզիոլոգիական ակտիվ նյութերի ազդեցությունը գլխուղեղի կեղևի դրդման և արյան պայմանառեֆլեկտոր փոփոխությունների (մակարդման) վրա։ Պարգևատրվել է Աշխատանքային կարմիր դրոշի, «Պատվո նշան» շքանշաններով։
Երկեր
Կատեգորիա:Հայ ֆիզիոլոգներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Կենսաբանական գիտությունների դոկտորներ Կատեգորիա:ԽՄԿԿ անդամներ Կատեգորիա:Հայ մանկավարժներ Կատեգորիա:Հայ գիտնականներ
Միշել Ֆուրնիրե
Միշել Ֆուրնիրե (Michel Fourniret, ), ֆրանսիացի սերիական մարդասպան, ցմահ դատապարտվել է Ֆրանսիայում և Բելգիայում աղջիկների առևանգման և սպանության համար։
Ձերբակալվել է 2003 թվականի հունիսին  Բելգիայում աղջկա առևանգման  անհաջող փորձից հետո (տուժողը փախել է)։ Այն բանից հետո, երբ հետաքննությունը պարզեց իր մեղավորությունը այլ հանցագործություններում, որոնք կատարվել են Բելգիայի և Ֆրանսիայի տարածքներում, նա 2006 թվականի հունվարի 9-ին արտահանձնվել է Ֆրանսիա։
7 սպանությունների համար դատապարտվել է ցմահ ազատազրկման, սակայն հետաքննությունը շարունակեց պարզել իր մասնակցությունը մի շարք այլ հանցագործություններում 1987-2001 թվականների ընկած ժամանակահատվածում։
Հանցագործությունների ժամանակ նրա հանցակիցն էր նրա կինը՝ Մոնիկ Օլիվյեն (ծնվել է 1948 թ. հոկտեմբերի 31-ին), որը դատապարտվել է 28 տարի ազատազրկման որպես հանցակից։  2010 թվականի  հուլիսի 2-ին ընտանեկան հարցերով Շառլվիլ Մեզիեր քաղաքի դատարանը խզել է  Ֆուրնիրեյի և Օլիվյեի ամուսնությունը, որը տևել է 21 տարի ։
Արտաքին հղումներ
Կատեգորիա:Ցմահ դատապարտվածներ Կատեգորիա:Սերիական մարդասպաններ
Չելինո Սան Մարկո
Չելինո Սան Մարկո (Cellino San Marco), կոմունա Իտալիայում։ Գտնվում է Ապուլիա մարզում՝ Բրինդիզի գավառում։ Բնակչությունը կազմում է 6818 մարդ, բնակչության խտությունը կազմում է 184 մարդ/կմ²։ Զբաղեցնում է 37 կմ² մակերես։ Փոստային ինդեքս՝ 72020, հեռախոսային կոդ՝ (+39) 0831։
Ժողովրդագրություն
Բնակչության աճ։
Արտաքին հղումներ
Կատեգորիա:Իտալիայի բնակավայրեր
Վիլիարեխո
Վիլիարեխո (Villarejo), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Նախերա շրջանի (կոմարկայի) կազմի մեջ։ Զբաղեցնում է 6,38 կմ2 տարածք։ Բնակչությունը կազմում է 35 մարդ (2010 թվականի տվյալներով)։ Գտնվում է պրովինցիայի վարչական կենտրոնից 17 կմ հեռավորության վրա։
Վիլիառոյա
Կատեգորիա:Լա Ռիոխայի (Իսպանիա) մունիցիպալիտետներ
Վիլիարեխո
Արտաքին հղումներ
Կատեգորիա:Իսպանիայի բնակավայրեր
Պարույր Մելքոնյան
Պարույր Արարատի Մելքոնյան, Հայաստանի Հանրապետության Զինված ուժերի և Արցախի Պաշտպանության բանակի զինծառայող։
Կյանք և ուսում
Ծնվել է 1991 թվականի Հունվարի 4-ին Երևանում՝ Արմինե Սարգսյանի և Արարատ Մելքոնյանի ընտանիքում։ Ունի կրտսեր եղբայր։
1998 թվականին ընդունվել է N113 միջնակարգ դպրոցը, որի 8-ամյա կրթությունն ավարտելուց հետո ընդունվել է Երևանի N5 արհեստագործական ուսումնարանի քանդակագործության բաժինը ։
Զինվորական ծառայություն
Պարույր Մելքոնյանը պարտադիր ժամկետային զինծառայության է անցել 2009 թվականի հունիսի 25-ին ։
Պատերազմ
2010 թ. հունիսի 18-ին` ժամը 23-ն անց 30-ի սահմաններում, Ադրբեջանի ԶՈՒ հատուկ նշանակության ջոկատայինները, հատելով ղարաբաղաադրբեջանական զորքերի շփման գոտու հյուսիսարևելյան հատվածը, գրոհել են Չայլու գյուղի մերձակա ուղղությամբ տեղակայված ՊԲ դիրքերից մեկը:Նախահարձակ հակառակորդի շուրջ երկու տասնյակ զինվորներից կազմված հետախուզադիվերսիոն խմբի վնասազերծման նպատակով ԼՂՀ Զինված ուժերի վերոնշյալ ուղղության ստորաբաժանումների կողմից ձեռնարկված օպերատիվ գործողությունների արդյունքում ադրբեջանական ջոկատայինները կրելով կորուստներ դիմել են փախուստի։ Պաշտպանական թեժ մարտերի ընթացքում կորուստներ է ունեցել նաև ղարաբաղյան կողմը. արիաբար զոհվել են` կրտսեր սերժանտ Գասպարյան Մնացական Ռոբերտի, շարքային Բարսեղյան Արայիկ Սևակի, շարքային Մանուկյան Էդվարդ Սուրենի, շարքային Մելքոնյան Պարույր Արարատի ։ Վիրավորվել են` կրտսեր սերժանտ Մաթևոսյան Գարիկ Յուրիկի, շարքային Բադասյան Գալուստ Գարիկի, շարքային Արզումանյան Անդրանիկ Վալերիի, շարքային Մեսրոպյան Հարություն Վարուժանի ։
Հակամարտող կողմերի շփման գծում ադրբեջանական զինուժի սանձազերծած հերթական լուրջ միջադեպը տեղի է ունեցել ՌԴ նախագահ Դ. Մեդվեդևի նախաձեռնությամբ անցկացված եռակողմ հանդիպումից ընդամենը մեկ օր հետո, որտեղ ի դեպ Ադրբեջանի նախագահն իր պատրաստակամությունն էր հայտնել շարունակել հակամարտության կարգավորման խաղաղ ճանապարհը։ Փաստելով այս և դրան նախորդած դիվերսիոն գործողությունների ու հրադադարի խախտման դեպքերի հաճախակի դարձած պրակտիկան`ԼՂՀ պաշտպանության նախարարությունն անհրաժեշտ է համարում իրազեկել, որ ադրբեջանական կողմն այդ ճանապարհով փորձում է պարբերաբար և նպատակաուղղված ապակայունացնել իրադրությունը հակամարտ զորքերի սահմանազատման գծում և դրանով իսկ հարցականի տակ դնել առանց այդ էլ տարածաշրջանում տիրող փխրուն խաղաղությունը։
Հուղարկավորություն
Հունիսի 21-ին տեղի ունեցավ Պարույր Մելքոնյանի հուղարկավորությունը։ Հունիսի 20-ին հոգեհանգիստը։ Հունիսի 27-ին կաթողիկոսը Մայր Աթոռ սբ. Էջմիածնում հոգեհանգստյան արարողությունը կատարեց։
Ծանոթագրություններ
Կատեգորիա:Հայ զինվորականներ
Ֆլերի (Օդի գավառ)
Ֆլերի (Fleury), համայնք Ֆրանսիայի Օկսիտանիա մարզի Օդ գավառում :
Բնակչությունը 2008 թվականի դրությամբ կազմում է 3162 մարդ, բնակչության խտությունը` 61.67 մարդ/կմ²: Բնակավայրը զբաղեցնում է 51.27 կմ² տարածք:
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 75 կմ հարավ-արևմուտք, Կարկասոն քաղաքից` 65 կմ արևելք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1936 աշխատունակ (15-64 տարեկան) բնակիչ, որոնցից ակտիվ էին 1316-ը, իսկ ոչ ակտիվները` 620: Ակտիվության ցուցանիշը կազմում է 68,0 %: 1316 աշխատունակ մարդկանցից աշխատել է 1087 անձ (583 տղամարդ և 504 կին): Գործազուրկ են եղել 229 անձ (99 տղամարդ և 130 կին): 620 անաշխատունակներից 115-ը եղել են աշակերտներ կամ ուսանողներ, 339-ը` թոշակառուներ, իսկ 166-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վիլիարտա Կինտանա
Վիլիարտա Կինտանա (Villarta-Quintana), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Սանտո-Դոմինգո-դե-լա-Կալսադա շրջանի (կոմարկայի) կազմի մեջ։ Զբաղեցնում է 24,73 կմ2 տարածք։ Բնակչությունը կազմում է 144 մարդ (2010 թվականի տվյալներով)։ Գտնվում է պրովինցիայի վարչական կենտրոնից 53 կմ հեռավորության վրա։
Արտաքին հղումներ
Կատեգորիա:Լա Ռիոխայի (Իսպանիա) մունիցիպալիտետներ
Անդրեյ Մարկով
Անդրեյ Անդրեևիչ Մարկով (Андрей Андреевич Марков, ), ռուս մաթեմատիկոս։ Պետերբուրգի Գիտությունների ակադեմիայի ակադեմիկոս (1890)։ 1886 թվականից՝ Պետերբուրգի համալսարանի պրոֆեսոր։
Ավարտել է Պետերբուրգի համալսարանը (1878)։ Մարկովի աշխատանքները վերաբերում են թվերի տեսությանը, հավանականությունների տեսությանը, մաթեմատիկական անալիզին։ Մարկովի «Դրական որոշիչի բինար քառակուսային ձևերի մասին» աշխատանքը (1880 թվական) տեսության այդ բնագավառի հետագա հետազոտությունների հիմք ծառայեց։ Մաթեմատիկական անալիզի բնագավառում Մարկովի աշխատանքները վերաբերում են անընդհատ կոտորակների տեսությանը, ինտեգրալների սահմանային արժեքների ուսումնասիրությանը, շարքերի զուգամիտության լավացման հարցերին և լավագույն մոտավորությունների տեսությանը։ Հավանականությունների տեսությունում Մարկովն առաջին անգամ տվել է հիմնական սահմանային թեորեմի լրիվ և խիստ ապացույցը բավական ընդհանուր պայմանների դեպքում։ Հետագա աշխատանքներում Մարկովն ուսումնասիրել է կախյալ փորձերի հաջորդականություններ և դրանց հետ կապված պատահական մեծությունների գումարներ (այսպես կոչված, Մարկովյան շղթաներ)։ Նրա այս աշխատանքներով սկիզբ դրվեց հավանականական մարկովյան պրոցեսների արդի տեսությանը։ Մարկովն զբաղվել է հավանականությունների տեսության զանազան կիրառություններով և, մասնավորապես, տվել նվազագույն քառակուսիների մեթոդի հավանականական հիմնավորումը։
Ծանոթագրություններ
Կատեգորիա:Ռուս մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Ռուս աթեիստներ
Թեղուտի պղինձ-մոլիբդենային հանքավայր
Թեղուտի պղինձ-մոլիբդենային հանքավայր, հանքավայր Հայաստանի Լոռու մարզում՝ Ալավերդի քաղաքից 32 կմ արևելք՝ Թեղուտ գյուղի շրջակայքում։ Հայտնի է 1976 թվականից, հետախուզվել է 1979-1990 թվականներին։ Երկրաբանական կառուցվածքում մասնակցում են մեզոզոյան Շնող-Կողբ մագմայական զանգվածի պլագիո-գրանիտային, քվարց-դիորիտային և մոնցոնիտային ներժայթուք ապարները, դրանց հետ կապված երակային առաջացումները, որոնք հատում են հրաբխանստվածքային առաջացումները։ Հանքավայրը շտոկվերկային է, հանքայնացումը՝ երակիկացանավոր՝ կազմված վերին՝ օքսիդացած, միջին՝ երկրորդային սուլֆիդային հարստացման, և ստորին՝ սուլֆիդային գոտիներից։ Հանքանյութը կազմված է հիմնականում խալկոպիրիտ, մոլիբդենիտ, խալկոզին, կովելին և բորնիտ միներալներից։ Հիմնական արդյունաբերական պաշարները կենտրոնացած են 100 մ հաստության միջին գոտում։ Հետախուզված արդյունաբերական պաշարները կազմում են՝ հանքաքար՝ 459, 23 միլիոն տ, պղինձ՝ 1630, 2 հզ․ տ, մոլիբդեն՝ 99, 11 հզ․ տ։ 2005 թվականից հանքավայրը վերահետախուզում և վերագնահատում է «Արմինիըն Քափըր Փրոգրամ» ընկերությունը։
Հանքավայրը շտոկվերկային է, հանքայնացումը՝ երակիկացանավոր, կազմված վերին՝ օքսիդացած, միջին՝ երկրորդային սուլֆիդային հարստացման և ստորին՝ սուլֆիդային գոտիներից։ Հանքանյութը կազմված է հիմնականում խալկոպիրիտ, մոլիբդենիտ, խալկոզին, կովելին և բորնիտ մինարալներից։ Հիմնական արդյունաբերական պաշարները կենտրոնացած են 100 մ հաստության միջին գոտում։ Հետախուզված արդյունաբերական պաշարները կազմում են՝ հանքաքար՝ 459,23 միլիոն տ, 1630,2 հզ. տ, մոլիբդեն՝ 99,11 հզ. տ։ 2005 թ.-ից հանքավայրը վերահետախուզում է վերագնահատում է «Արմենիան քափր փրոգրամ» (ACP, Էյ-Սի-Փի) ընկերությունը։
Թեղուտի հանքավայրի ամբողջ տարածքն անտառածածկ է, ինչը և նպաստում է ջրային հոսքի բնական ձևավորմանը և դրա պահպանմանը։ Այդ տարածքը կարող է դիտարկվել որպես ջրագոյացման գոտի, որի շնորհիվ ձևավորվող ջրային հոսքը հանդիսանում է տարածաշրջանի խմելու և ոռոգման աղբյուր։ Մասնավորապես, Թեղուտի հանքավայրի անտառածածկ տարածքը հանդիսանում է Շնող գետի ջրհավաք ավազանի ջրագոյացման գոտի։
Կատեգորիա:Հայաստանի հանքավայրեր
Եվրոպայի առաջնության եզրափակիչ 1984
Եվրոպայի առաջնության եզրափակիչ 1984, Եվրոպայի առաջնության եզրափակիչ հանդիպում։ Տեղի է ունեցել 1984 թվականի հունիսի 27-ին, Փարիզի «Պարկ դե Պրենս» մարզադաշտում։ Խաղը տեղի է ունեցել Ֆրանսիայի և Իսպանիայի հավաքականների միջև ։ Չեմպիոն է դարձել Ֆրանսիայի հավաքականը, որը Իսպանիայի հավաքականին հաղթել է 2։0 հաշվով։
Արտաքին հղումներ
Կատեգորիա:Ֆուտբոլային հանդիպումներ Կատեգորիա:1984 ֆուտբոլում
Էռնի Փայլ
Էռնեստ Թեյլոր Փայլ (Ernest Taylor Pyle, ), ամերիկացի լրագրող, Պուլիցերյան մրցանակի դափնեկիր։ Սկրիպաս-Հովարդ թերթային ցանցի թղթակիցը։ Լայն ճանաչման է արժանացել ամերիկյան գյուղերի հասարակ մարդկանց և ավելի ուշ Երկրորդ համաշխարհային պատերազմի տարիներին ամերիկյան զինվորների մասին իր հոդվածներով։ Նրա թղթակցությունը հրապարակել է ամբողջ ԱՄՆ-ի ավելի քան 300 թերթերում։
1935-1941 թվականներին Փայլն անցել է Միացյալ Նահանգների ամբողջ տարածքով՝ նկարագրելով գյուղական բնակիչների կյանքը։ ԱՄՆ-ի երկրորդ համաշխարհային պատերազմ մուտք գործելուց հետո նա շարունակել է յուրօրինակ, ոչ ստանդարտ ոճով հոդվածներ գրել։ Առաջին ռեպորտաժները վարել է թիկունքից, ավելի ուշ՝ Եվրոպայից և Խաղաղ օվկիանոսից։ Փայլը սպանվել է թշնամու կրակից Իեդզիմում Օկինավույի համար մղվող ճակատամարտի ժամանակ։
Վաղ տարիներ
Փայլը ծնվել է 1900 թվականի օգոստոսի 3-ին Քլայդ Ուիլյամ Փայլի և Մարիա Թեյլորի ընտանիքում Ինդիանա նահանգի Դանի շրջանում։ Տեղի դպրոցն ավարտելուց հետո Առաջին համաշխարհային պատերազմի տարիներին՝ 17-ամյա հասակում, ընդունվել է ԱՄՆ ռազմածովային ուժեր։ Անցել է երեք ամիս իսկական ծառայություն, իսկ պատերազմի ավարտին զորացրվել է երրորդ կարգի նավաստու կոչմամբ։
Պատերազմից հետո ընդունվել է Ինդիանայի համալսարան, եղել է ուսանողական թերթի խմբագիր, Սիգմա-Ալֆա-Էպսիլոն եղբայրության անդամների հետ գնացել է Արևելք։ Մեկ կիսամյակի ընթացքում թողել է համալսարանը և աշխատանք է ստացել Ինդիանա նահանգի Լապորտ քաղաքի թերթում։
Լապորտում Փայլն աշխատել է երեք ամիս, ինչից հետո տեղափոխվել է Վաշինգտոն, որտեղ դարձել է «The Washington Daily News» ամսագրի թղթակիցը։ 1923 թվականին Փայլը նշանակվել է պատասխանատու խմբագիր և զբաղեցրել է այդ պաշտոնը երեք տարիների ընթացքում՝ ամբողջ ընթացքում տառապելով որևէ բան գրելու հնարավորության բացակայությունից։
Վաշինգտոնում հանդիպել է Ջերալդին Սայբոլդսին, ում հետ ամուսնացել է 1925 թվականին։ Զույգի հարաբերությունները բարդ են եղել, Ջերալդինը տառապել է հոգեկան խանգարման պարբերական նոպաներով և ալկոհոլիզմով։
Թղթակցի կարիերա
1926 թվականին Փայլը հոգնել է գրասեղանի մոտ աշխատելուց և նա ազատվել է աշխատանքից։ Հաջորդող երկու տարիների ընթացքում կնոջ հետ միասին անցել է ավելի քան 9000 կիլոմետր տարածություն Միացյալ Նահանգներում։ 1928 թվականին վերադարձել է «The Washington Daily News» և հաջորդող չորս տարիների ընթացքում ձեռք է բերել երկրում առաջին և ամենահայտնի ավիացիոն լուսաբանողի հեղինակություն։ Ինչպես ավելի ուշ ասել է Ամելիա Էրհարթը, «յուրաքանչյուր օդաչու, ով չգիտեր Փայլին, ոչ ոք էր» ։
1932 թվականին Փայլը կրկին դարձել է պատասխանատու խմբագիր «The Washington Daily News»-ում։ Երկու տարի անց նա վերցրել է երկարաժամկետ արձակուրդ և ծանր մրսածությունը բուժելու համար գնացել է Կալիֆոռնիա։ Արձակուրդ մեկնած թղթակից Հեյվուդ Բրաունին փոխարինելու նմատակով վերադարձել է աշխատանքի և գրել է 11 հոդվածից բաղկացած շարք՝ Կլիֆոռնիայում իր ապրելու և այնտեղ ապրող նրան հանդիպած մարդկանց մասին։
Հոդվածներն անսպասելիորեն հայտնի են դարձել ինչպես ընթերցողների, այնպես էլ լրագրող գործընկերի շրջանում։ Սկրիպասա-Հովարդա թերթային ցանցի գլխավոր խմբագիր Գ․ Փարքերն ասել է, որ Փայլի թղթակցությունում գտել է «մարկտվենյան որակ»։ 1935 թվականին Փայլը կրկին թողել է պատասխանատու խմբագրի պաշտոնը, որպեսզի ընդունի Սկրիպասա-Հովարդա ցանցի թղթակից դառնալու առաջարկը։ Ճանապարհորդելով խճուղիներով և գյուղական ճանապարհներով՝ նա գրել է անսովոր վայրերի և այնտեղ ապրող մարդկանց մասին։ Հետմահու հրապարակվել է ընտրյալ հոդվածների ժողովածուն՝ Home Country (1947)։
Միշտ դժգոհ իր ստեղծագործությունից Փայլը տառապել է խորը դեպրեսիայի նոպաներով։ Նրա ամենօրյա թղթակցությունը տպագրվել է մինչև 1942 թվականը, մինչ այն պահը, երբ 1941 թվականի դեկտեմբերի 8-ին ԱՄՆ-ն ներգրավվել է Երկրորդ համաշխարհային պատերազմի մեջ։
Եվրոպական գործողությունների թատերաբեմ
Փայլը դարձել է ռազմական թղթակից և իր հավատարմագրային ոճը հարմարեցրել ռազմական ռեպորտաժների համար։ Բանակների գործողությունների կամ գեներալների գործունեության մասին հաշվետվության փոխարեն նա հիմնականում նկարագրել է տեղի ունեցածը հասարակ զինվորի տեսանկյունից։ Այս մոտեցումը տվել է նրան լրացուցիչ ժողովրդականություն, և, ի վերջո, Պուլիտցերյան լրագրության մրցանակ։ Նրա ամենաընթերցվող և վերատպվող հոդվածներից մեկը դարձել է «Կապիտան Վասկովի մահը» սյունակը (The Death of Captain Waskow)։ Զինվորական ժամանակների աշխատությունները լույս են տեսել չորս գրքով՝ Ernie Pyle In England, Where is Your War, Brave Men և Last Chapter։ Ամրապնդելով հետևակայինների լավագույն ընկերոջ համբավը՝ Փայլը 1944 թվականին գրել է մի սյունակ, որում պահանջել է առաջին գծում զինվորներին վճարել «մարտական» հասույթ, ինչպես օդաչուներն են մարտական թռիչքների համար վճարվում։ Կոնգրեսն օրենք է ընդունել, որն ամսական լրացուցիչ 10 դոլար է նշանակել մարտերին մասնակցած հետևակայիններին։ Այդ օրենքը կոչվել է «Էռնի Փայլի օրենք»։
Փայլն իր ռեպորտաժների մեջ մի քանի անգամ ընդմիջումներ է արել, վերադառնալով տուն իր կնոջ մոտ, մինչդեռ նրանք ամուսնացած են եղել։ Ալկոհոլիզմն ու հիվանդությունը Ջերալդին չէին թողնում։ 1942 թվականի ապրիլի 14-ին զույգն ամուսնալուծվել է, սակայն 1943 թվականի մարտի 10-ին, երբ Փայլը գտնվում էր Աֆրիկայում, ամուսնությունը կրկին կնքվել է (լիազորագրով)։
Բացի ընտանեկան խնդիրներից, Փայլին պահանջվել է վերականգնել ուժերը մարտերի գոտում գտնվելու հետ կապված սթրեսներից հետո։
Հյուսիսաֆրիկյան և իտալական արշավներից հետո, Փայլը գնացել է Անգլիա՝ Նորմանդիայում դաշնակիցների ափհանումը լուսաբանելու համար։
1944 թվականի հուլիսին, «Դ օրից» մեկ ամիս անց, Փայլը գրեթե մահացել է Նորմանդիայում Սեն Լոյի մոտ «Կոբրա» գործողության սկզբում ԱՄՆ ռազմաօդային ուժերի ռմբակոծության ժամանակ։ Մեկ ամիս անց, դառնալով Փարիզի ազատագրման ականատեսը 1944 թվականի օգոստոսին, Փայլը հրապարակավ ներողություն է խնդրել իր ընթերցողներից 1944 թվականի սեպտեմբերի 5-ի սյունակում՝ ասելով, որ «կորցրել է ռազմական գործողությունների իմաստը, և հաջորդ երկու շաբաթները ոչինչ չի գրել, քանի որ հոսպիտալացվել է հետտրավմատիկ սթրեսային խանգարման ախտորոշմամբ»։ Նա հույս է ունեցել, որ Նյու Մեքսիկոյում տան հանգիստը կվերականգնի իր ուժերն ու Խաղաղ օվկիանոսում պատերազմը լուսաբանելու վճռականությունը։
Խաղաղօվկիանոսյան գործողությունների թատերաբեմ
ԱՄՆ բանակի թղթակից գործընկերները, խմբագիրները և զինծառայողները քննադատել են նախկին նավաստի Փայլին՝ ծովում պատերազմի դժվարությունների մակերեսային նկարագրության համար։ Փայլը խոստովանել է, որ իր սիրտը եղել է Եվրոպայում՝ հետևակների հետ, բայց նա մնացել է Խաղաղ օվկիանոսում, որպեսզի պատմի ռազմածովային ուժերի հերոսական գործողությունների մասին Օկինավա ներխուժման ժամանակ։ Այդ ժամանակ Փայլի սյունակներում սեփական մահվան կանխազգացում է ի հայտ եկել, նա կանխատեսել է, որ մեկ տարի անց նա ողջ չի լինելու։
Մահ
1945 թվականի ապրիլի 17-ին Փայլը դեսանտավորվել է Օկինավայից հյուսիս-արևմուտք գտնվող Յեձիմու քաղաքում՝ 77-րդ դիվիզիայի 305-րդ հրաձգային գնդի զորքերով ։ Այն բանից հետո, երբ կղզին պաշտպանած ճապոնացիները, ըստ ամենայնի, չեզոքացվել են, նա լեյտենանտ-գնդապետ Ջոզեֆ Կուլիջի հետ, որը ջիպով ուղևորվել է նոր հրամանատարական կետ։ Ջիպը գնդակահարվել է գնդացրից ։ Տղամարդիկ թաքնվել են մոտակա ջրափոսում։ Կուլիջը զեկուցել է. «Մի քիչ ավելի ուշ Փայլը և ես բարձրացանք, որպեսզի նայենք։ Եվս մեկ փամփուշտ դեպի ճանապարհ է արձակվել մեր գլխի վրայով… Ես նայեցի Էռնիին և տեսա, որ նա վիրավոր է»։ Փամփուշտը մտել էր Փայլի ձախ քունքի մեջ, հենց սաղավարտի տակից, անմիջապես սպանելով նրան »:
Չնայած թերթերը գրել են, որ Ջերալդին Փայլը «համարձակորեն է ընդունել լուրը», նրա առողջությունը սկսել է արագորեն վատթարանալ։ Նա մահացել է Փայլի մահից մի քանի ամիս անց՝ 1945 թվականի նոյեմբերի 23-ին ։
Պատերազմից հետո Փայլի մնացորդները վերաթաղվել են Օկինավայի բանակային գերեզմանատանը, իսկ ավելի ուշ՝ Հոնոլուլուի Խաղաղ օվկիանոսի Ազգային հուշահամալիրում։ 1983 թվականին նրան շնորհվել է Մանուշակագույն սիրտ մեդալը՝ հազվագյուտ պատիվ քաղաքացիական անձանց համար՝ որպես 77-րդ բանակի ռեզերվային հրամանատարության մարտիկ, 77-րդ դիվիզի իրավահաջորդի ։
Փայլի ժառանգներից մեկը նկարիչ Դեն Փայլն է (Dan Pyle):
B-29
Փայլի հիշատակը հարգելու համար «Բոինգ Ուիչիթի» աշխատակիցները վճարել են Boeing B-29 ռմբակոծիչի շինության համար 44-70118 սերիական համարը, որն ստացել է «Էռնի Փայլ» անունը ։ Ինքնաթիռը հանձնվել է Խաղաղօվկիանոսյան ռազմական ուժերին, անձնակազմը հրամանատարել են լեյտենանտ Հովարդ Ֆ. Լիպինկոտը, ապա լեյտենանտ Ռոբերտ Հ. Սիլվանը։ Ի սկզբանե վերագրվել է «Քիրնի» ռազմաօդային ուժերի բազայի 2-րդ էսկադրիլիային, այնուհետև 1945 թվականի մայիսի 27-ին անցել է Խաղաղ օվկիանոսում ռազմաօդային ուժերի 20-րդ էսկադրիլիայի ենթակայությանը։ Ռնգային մասի ձևավորումը հանվել է մարտական գործողությունների գոտի ժամանելուն պես, որպեսզի ռմբակոծիչը չանի ճապոնական կործանիչների հիմնական նպատակը։ «Էռնի Փայլը» վերապրել է պատերազմը և Միացյալ Նահանգներ է վերադարձվել 1945 թվականի հոկտեմբերի 22-ին։ Այն հանձնվել է Տեխասի նահանգի «Փայոտա» ռազմաօդային ակադեմիայի բազայի պահեստ և 1953 թվականի մարտի 25-ին ոչնչացվել։
Արտաքին հղումներ
Կատեգորիա:Ամերիկացի լրագրողներ Կատեգորիա:Պուլիտցերյան մրցանակակիրներ Կատեգորիա:Երկրորդ համաշխարհային պատերազմի մասնակիցներ ըստ ազգության Կատեգորիա:Ինդիանայի համալսարանի շրջանավարտներ Կատեգորիա:Ռազմական թղթակիցներ Կատեգորիա:Ամերիկացի գրողներ
Բուկ (ԶՀՀ)
Ընդհանուր բնութագիր
Բուկ համակարգը համազորային թրթուրավոր ինքնագնաց է։ Այն նախատեսված է փոքր և միջին բարձրությունների վրա, մինչև 830 մ/վ արագությամբ թռչող, շարժունակ աերոդինամիկ օդային թիրախների ոչնչացման համար։ Բուկ համակարգը ընդունակ է նաև խոցել մարտավարական բալիստիկ հրթիռներ։
Մարտավարատեխնիկական տվյալներ
Այս ՀՕՊ համակարգերը կարող խոցել մանևրող ինքնաթիռներ և ուղղաթիռներ ինչպես ցածր այնպես էլ բարձր բարձրության վրա։ Բուկ համակարգերը կարող են նաև խոցել բալիստիկ հրթիռներ, թևավոր հրթիռներ, հակա-ճառագայթման հրթիռներ և անօդաչու սարքեր։ Բուկ համակարգն արձակում է 9Մ38 հրթիռներ։ Այս հրթիռները կարող են խոցել 3.4-20.5 կմ հեռավորության և մինչև 25 կմ բարձրության վրա գտնվող թիրախներ։ Բուկ համակարգերը կարող են կրակել նաև հին Կուբ հակաօդային պաշտպանության հրթիռային համակարգերի 9Մ9Մ3 հրթիռներ։
Կիրառություն
Բուկ համակարգերն արդեն արտահանվել են մի շարք երկրներ։ Ներկայումս Ռուսաստանում գործում է շուրջ 350 Բուկ համակարգեր։ Բացի Ռուսաստանից այս համակարգերը այժմ գտնվում են բազմաթիվ երկրների սպառազինություններումև նաև որոշ տեսակի նավերի վրա։ Այս համալիրը 2008 թվականին կիրառվեց ռուս-վրացական պատերազմի ժամանակ և, չնայած տարակարծիք տեսակետներին, կիրառության արդյունքները համարվում են լավ։ Այս համակարգով է խոցվել նաև ռուսական ռազմավարական Տու-22Մ ռմբակոծիչը։
Աղբյուրներ
Կատեգորիա:Հրթիռային զենք
Ուրբանիզացիա
Ուրբանիզացումը մեծ ազդեցություն է թողնում տարբեր սոցիալ-տնտեսական ֆորմացիաների ու պետությունների զարգացման վրա, հենց քաղաքների աճի հետ են կապված քաղաքակրթության հիմնական նվաճումները։ Ուրբանիզացման, քաղաքների զարգացումը պայմանավորված են նյութական ու հոգևոր գործունեության զանազան ձևերի ու տեսակների համակենտրոնացման ու ինտեգրացման օբյեկտիվ անհրաժեշտությամբ, արտադրության, գիտության ու մշակույթի տարբեր ոլորտների միջև կապերի ուժեղացմամբ, որն իր հերթին բարձրացնում է սոցիալական պրոցեսների ինտենսիվությունը։ Այդ պրոցեսներն առավել արդյունավետ են ընթանում խոշոր քաղաքներում, ուր առավել արգասաբեր է գիտատեխնիկական, սոցիալ-քաղաքական, տնտեսական գործոնների, մշակութային ավանդույթների, բնակչության տարբեր խավերի փոխադարձ շփումն ու ներգործությունը։ Ուրբանիզացումը ունեցել է զարգացման երկու հիմնական փուլ։ Առաջին փուլում նկատվում է առավելապես քաղաքներում բնակչության համակենտրոնացման, ավելի ու ավելի ընդլայնվող մերձ-քաղաքային գոտիների հետ այդ քաղաքների օրգ․ սերտաճման, դրանց հետ կապված տարաբնակեցման նոր ձևերի ու յուրահատուկ ապրելակերպի (այսպես կոչված, մետրոպոլացում) տարածման միտում։ Այդ պրոցեսում հատուկ տեղ ունի միլիոնանոց աղաքների թվի աճը։ Ստեղծվում են պայմաններ նյութական և հոգևոր բարձրագույն նվաճումների համար։ Երկրորդ փուլում (սկսած 1960-ական թվականից)։
Քաղաքակենտրոնացումը ունեցել է զարգացման երկու հիմնական փուլեր։ Առաջինում տեղի է ունեցել քաղաքներում բնակչության համակենտրոնացում, ավելի ու ավելի ընդլայնվող մերձքաղաքային գոտիների հետ այդ քաղաքների սերտաճում, դրանց հետ կապված տարաբնակեցման նոր ձևերի և յուրահատուկ կենսակերպի (այսպես կոչված մետրոպոլացում) տարածում։ Այդ գործընթացում հատուկ տեղ ունի միլիոնանոց քաղաքների թվի աճը։ Երկրորդ փուլում քաղաքակենտրոնացման զարգացման հետ «քաղաք» հասկացությունն աստիճանաբար փոխվում է։ Գյուղատնտեսության աշխատանքի եղանակների արդիականացումը, գյուղի ամբողջ սոցիալական նկարագրի վերափոխումը խարխլում են (ըստ բնակչության զբաղմունքի բնույթի) քաղաքն ու գյուղը սահմանահատող հիմքը։ Գյուղ, վայրերում մշտապես աճում է արդյունագործությամբ զբաղվող բնակչությունը, դրանով իսկ գյուղական բազմաթիվ բնակավայրեր վերածվում են արդյունաբերության, տրանսպորտային, սպասարկման և մոտակա քաղաքային կենտրոնների բնակելի «մասնաճյուղերի»։ Արդյունաբերությունը գործունեության ծավալման հետ քաղաքամերձ գյուղական վայրերում բնակավայրերն արտաքնապես քաղաքի տեսք են ընդունում, առաջանում են տրանսպորտային ուղիների երկայնքով ձգվող քաղաքանման գոտիներ, շրջաններ, մի շարք դեպքերում ագլոմերացիաները սերտաճում են. առաջանում են մեգապոլիսներ (գիգանտ-քաղաքներ)։ Երկիր մոլորակի քաղաքակենտրոնացված ընդհանուր տարածքը 2001 թվականին կազմել է աշխարհի ցամաքային տարածքի 2 %-ը, իսկ քաղաքային բնակչությունը՝ մոլորակի բնակչության 47 %-ը, ՀՀ-ում՝ 64,2 % (2005 թվական)։ Քաղաքակենտրոնացման բնակավայրերին առավել բնորոշ են սթրեսը, աղմուկը։ Քաղաքակենտրոնացումը հզոր էկոլոգիկայի գործոն է, որն ուղեկցվում է լանդշաֆտի, հողային և ջրային պաշարների փոխակերպմամբ, թափոնների զանգվածային աճով, որոնք թափանցում են մթնոլորտ, ջրային և վերերկրյա էկոհամակարգեր՝ հանգեցնելով Երկրի կենսաերկրաքիմիական շրջափուլերի բացասական փոփոխությունների։ Բնության վրա առավել բացասական ազդեցություն է ունենում արդ. ձեռնարկությունների տարերային կենտրոնացումը խոշոր քաղաքներում, այդ թվում և «ոչ մաքուր» արտադրությունների ավելացումը։ Քաղաքային տրանսպորտն աղտոտում է օդային ավազանը, բարձրացնում աղմուկի ֆոնը և ազդում մարդկանց հոգեվիճակի վրա։ Աղմուկի ֆոնը իջեցնելու նպատակով բնակելի շենքերը կառուցում են փողոցի բանուկ մասից հեռու, բարձրացնում են կանաչապատվածության աստիճանը (Երևանում՝ Հվ-արմ. թաղամասում այդպիսի փողոց է կառուցված)։
Կատեգորիա:Ուրբանիզմ Կատեգորիա:Արդյունաբերական հեղափոխություն Կատեգորիա:Ժողովուրդների միգրացիա
Տնախիվնիտվայամ
Տնախիվնիտվայամ (Тнахывнытваям), գետ Կամչատկայի թերակղզու հյուսիս-արևելքում։ Հոսում է Օլյուտորսկի շրջանում, Կամչատկայի երկրամասում։ Գետի երկարությունը 28 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Էդվարդ Հոլքրոֆտ
Էդվարդ Հոլքրոֆտ (Edward Holcroft, ), անգլիացի դերասան։ Ճանաչում ու համբավ է ձեռք բերել «Քինգսման։ Գաղտնի ծառայություն» և «Քինգսման։ Ոսկե մատանի» ֆիլմերում կատարած դերերի շնորհիվ։
Կենսագրություն
Էդուարդ Հոլքրոֆտը սկզբում աշխատում էր որպես երաժիշտ, բայց Oxford Brookes Universit բեմականացումը խաղալուց հետո սկսեց աշխատել որպես դերասան։ Օքսֆորդի համալսարան վերջացնելուց հետո ընդունվեց Drama Centre London համալսարանը և ավարտեց 2012 թվականին։ Հելկրաֆտը ավելի հայտնի է դարձել «Քինգսման:Ոսկե մատանի», «Քինգսման։ Գաղտնի ծառայություն», «Գայլերի դահլիճ» և «Լաոնդոնի գործակալ» ֆիլմերում կատարած իր դերի համար։ Էդուարդ Հելկրաֆտ Մարկ Ռայլենսի հետ միասին խաղացել է Ռոյալ Կորտ թատրոնում «Երուսաղեմ» բեմադրությունը։ Ջանետ Մակրիտի և Դոմինիկ Ուեսթի հետ Donmar Warehouse թատրոնում խաղացել է «Վտանգավոր կապեր» բեմադրությունը։
Արտաքին հղումներ
Կատեգորիա:Անգլիացի դերասաններ Կատեգորիա:Օքսֆորդի համալսարանի շրջանավարտներ Կատեգորիա:Բրիտանացի հեռուստատեսային դերասաններ
Սուրբ Երրորդություն եկեղեցի (Նովոչերկասկ)
Սուրբ Երրորդություն եկեղեցի (Троицкая церковь), նախկին ուղղափառ տաճար Դոնի զորքի մարզի Նովոչերկասկ քաղաքում (Ռուսաստան)։ Հայտնի է նաև որպես Սուրբ Կենսաստեղծ Երրորդություն եկեղեցի (Церковь Троицы Живоначальной)։
Պատմություն
Եկեղեցին կառուցվել է համանուն հրապարակում 1810 թվականին և սկզբում փայտե էր։ Տասնամյակներ անց այն խարխլվեց, իսկ 1830 թվականին փլուզվեց նրա եկեղեցական պարիսպը։
1835 թվականին հավատացյալները սկսել են խոսել քարե եկեղեցի կառուցելու անհրաժեշտության մասին։ Երկհարկանի քարե եկեղեցու նախագիծը հեղինակել է ճարտարապետ Սեդովը 1845 թվականի հունվարին։  Բայց հասարակական շինությունների և հաղորդակցության ուղիների սանկտպետերբուրգյան գլխավոր վարչությունը Նովոչերկասկ ուղարկեց Սուրբ Երրորդություն եկեղեցու սեփական նախագիծը։ Քաղաքային վարչությունը հրաժարվել է երկու նախագծերից էլ նրանց փոքր տարողության պատճառով, և որոշել է ստեղծել նորը։ Նրա ստեղծումը հանձն առավ ճարտարապետ Ֆոմինը, որը ստեղծեց եռախորան, հնգագմբեթ, բյուզանդական ոճով տաճարի նախագիծ։  Նոր նախագիծը հավանության արժանացավ և հաստատվեց 1845 թվականի օգոստոսի 2-ին։  Միայն հինգ տարի անց՝ 1850 թվականի հունիսի 24-ին, Դոնի և Նովոչերկասկի արքեպիսկոպոս Յոհանի (Դոբրոզրակով) օրհնությամբ կատարվեց քարե տաճարի հանդիսավոր հիմնարկեքը։ 1856 թվականին զորքերի վարչական ատաման Միխայիլ Գրիգորևիչ Խոմուտովի օրոք եկեղեցին կառուցվեց։ Պատկերակալների համար սրբապատկերներ են պատկերել տեղական նկարիչներ Արդալիոն Զոլոտարյովը և Միխայիլ Գոլմովը։ Մայիսի 30-ին 1859 թվականին կայացել է Երրորդություն եկեղեցու օծումը ։
1869 թվականի հունիսին Երրորդություն եկեղեցուն կից սկսվել է քարե սեղանատնով աղյուսե զանգակատան կառուցումը։ Մինչև 1896 թվականը տաճարում եղել է միայն երկու խորան՝ գլխավոր (Երրորդության) և հարավային (Խաչվերաց)։ 1896 թվականին ստեղծվել է երրորդը՝ հյուսիսայինը (Աստվածածնի)։ 1897 թվականին Երրորդություն եկեղեցու դեպի Սանկտպետերբուրգի պողոտա նայող ճակատով երկհարկանի շենքում (այժմ՝ Գերցենի զառիվայր) բացվել է օրիորդաց դպրոց, իսկ դեպի Մոսկովյան փողոց նայող ճակատով մեկհարկանի շենքում՝ եկեղեցական-ծխական դպրոց։ 1915 թվականի դրությամբ Նովոչերկասկի Սուրբ Երրորդություն եկեղեցին երկհարկանի էր, հնգագմբեթ, քարե զանգակատնով, եռախորան։ Գլխավոր գմբեթը եղել է կոնաձև՝ ութ պատուհաններով։ Խաչերը գմբեթներին երկաթյա էին, բայց ոսկեզօծ։ Սուրբ Երրորդություն տաճար տանում էր երեք դուռ։ Զանգակատան ստորին հատվածում կար տասը զանգ։ Սուրբ Երրորդություն եկեղեցու սեղանատունը բավական ընդարձակ էր. երկարությունը՝ 12 մետր, լայնությունը՝ 8,5 մետր, բարձրությունը՝ 9,6 մետր։ Եկեղեցու մուտքից աջ և ձախ գտնվում էին վերնասրահները։
Սուրբ Երրորդություն եկեղեցին փակվել է 1930-ական թվականների կեսերին՝ Նովոչերկասկ քաղաքում ուղղափառ տաճարների զանգվածային փակման արշավի ժամանակ։ Պատերազմի առաջ այն ավերվել է։
Հղումներ
Կատեգորիա:Նովոչերկասկի եկեղեցիներ
Ռասել Բրենդ
Մեծ Բրիտանիայում Ռասել Բրենդը հայտնի է դարձել 2000-ական թվականներին՝ որպես BBC հեռուստաալիքով թողարկվող Big Brother's Big Mouth թոք-շոուի հաղորդավար և BBC Radio 2 ռադիոկայանում «Ռասել Բրենդի շոուի» համահաղորդավար։ Բրենդը խաղացել է մի շարք բրիտանական սիթքոմներում և մի քանի անգամ հանդես է եկել մրցանակների հանձնման արարողություններում՝ որպես հաղորդավար (օրինակ՝ MTV Video Music Awards 2008 և 2009 թվականներին)։ Խաղացել է «Թռիչքի մեջ» (Forgetting Sarah Marshall), «Համադասարանցիներ» (St Trinian's), Պենելոպա (Penelope), «Գիշերային հեքիաթներ» (Bedtime Stories), «Փախուստ Վեգասից» (Get Him to the Greek), «Արթուր. Կատարյալ միլիոնատեր» (Arthur) և «Դարի ռոք» (Rock of Ages) ֆիմերում։ YouTube-ում վարում է իր սեփական Trews ալիքը (True news-ից՝ իրական կամ ճշմարիտ նորություններ), որտեղ մեկնաբանում է արդիական նորությունները։
14 տարեկանից բուսակեր է։ Կիրառում է Յոգա և մեդիտացիա, հետաքրքրված է հինդուիզմով։ Զբաղվում է տրանսցենդենտալ մեդիտացիայի հանրահռչակմամբ, այցելում է կրիշնաիտյան տաճարներ և իր հոգևոր դաստիարակն է համարում Գուրու Ռադհանաթհ Սվամին  ։
2010-2012 թվականներին ամուսնացած է եղել ամերիկացի երգչուհի Քեթի Փերրիի հետ ։
Վաղ տարիներ
Ռասել Բրենդը ծնվել է 1975 թվականի հունիսի 4-ին Մեծ Բրիտանիայի Էսսեքս կոմսության Գրեյս քաղաքում։ Նա Բարբարա Էլիզաբեթի (մինչև ամուսնանալը՝ Նիկոլս) և լուսանկարիչ Ռոնալդ Բրենդի միակ երեխան է։ Ռասելի ծնողներն ամուսնացել են 1969 թվականին և ամուսնալուծվել են, երբ Ռասելը եղել է վեց ամսական։ Մայրը որդուն ինքնուրույն է մեծացրել, և Ռասելի հիշողություններով նրա մանկությունը միայնակ է անցել ։ Յոթ տարեկան հասակում Բրենդն իր ուսուցչի կողմից ենթարկվել է սեռական բռնության ։ Երբ Ռասելը եղել 8 տարեկան, նրա մայրը սկզբում պայքարել է արգանդի քաղցկեղի, իսկ հաջորդ տարի՝ կրծքագեղձի քաղցկեղի դեմ։ Ժամանակը, որի ընթացքում նրա մայրը հիվանդանոցում ինտենսիվ թերապիա է անցել, Բրենդն անցկացրել է իր հարազատների տանը։ 14 տարեկան հասակում Բրենդն սկսել է տառապել նյարդային բուլիմիայով։ 16 տարեկան հասակում Բրենդը թողել է ուսումն ու իր տունը, որտեղ նա չէր կարողանում լեզու գտնել իր խորթ հոր հետ։ Սկսել է թմրանյութեր, այդ թվում՝ կանեփ, ամֆետամին, LSD, կոկաին, MDMA, կռեկ-կոկաին և հերոին օգտագործել ։ National Public Radio-ին տված հարցազրույցում Բրենդն ասել է, որ տարօրինակ հարաբերություններ է ունեցել իր հոր հետ, որին ինքը պարբերաբար է տեսել, և որն Արևելք կատարած ուղևորության ժամանակ նրան մարմնավաճառների մոտ է տարել ։ Բրենդի հայրը, նրա մոր հետ ամուսնալուծությունից հետո, ամուսնացել է ևս երկու անգամ ։
Բրենդը կրթություն է ստացել Գրեյսի միջնակարգ դպրոցում, որտեղ 15 տարեկան հասակում կայացել է նրա թատերական դեբյուտը. նա Գեր Սեմի դերն է խաղացել «Բագսի Մելոուն» դպրոցական բեմադրության մեջ։ Այնուհետև Բրենդն սկսել է աշխատել կացորդ և 1991 թվականին ընդունվել է Իտալիա Կոնտի ակադեմիա, որտեղ նրա ուսուցման առաջին տարին ֆինանսավորվել է Էսեքսի քաղաքային խորհրդի կողմից ։ Բրենդն ընդունել է թմրանյութեր, ինչի պատճառով ուսուցման առաջին իսկ տարում հեռացվել է ակադեմիայից։ Ավելի ուշ Բրենդը փոքր դերեր է խաղացել «Mud» մանկական հեռուստաշոուում և «Զուտ անգլիական սպանություն» ոստիկանական հեռուստասերիալում։
1995 թվականին Բրենդն ընդունելության քննություններ է հանձնել Դրամատիկական արվեստի թագավորական ակադեմիայում և Լոնդոնի դրամայի կենտրոնում՝ ուսում ստանալով վերջին անգամ ։ Այդ ժամանակ Բրենդը կախվածություն է ունեցել թմրանյութերից և հակված է եղել ինքնավնասման։ Իր իսկ խոսքերով նա քանդել ու կոտրել է ամեն ինչ ։ Մի օր Բրենդը, ի պատասխան իր ելույթին հավանություն չտվող արձագանքներին, հենց բեմի վրա կոտրել է օղու բաժակը, կտրել է իրեն բաժակի բեկորներով և հանդիսատեսի մոտ մեծ տպավորություն թողնելու համար օգտագործել է կեղծ արյուն ։ Արդյունքում՝ Բրենդին թատերական դպրոցից հեռացրել են ուսման առաջին տարվա վերջին։ Դրանից հետո Բրենդը որոշել է կենտրոնանալ կատակերգության վրա և սկսել է նյութեր գրել Կառլ Թեոբալդի հետ, որի հետ նա ավելի վաղ ծանոթացել էր դրամայի կենտրոնում։ Միասին նրանք ստեղծել են կարճ ժամանակով գոյություն ունեցող «Թեոբալդն ու Բրենդը սառույցի վրա» կատակերգական դուետը։
Ստենդափ հումոր
Բրենդի՝ որպես ստենդափ-կոմիկի առաջին նշանակալի ելույթը տեղի է ունեցել 2000 թվականին Լոնդոնի Hackney Empire թատրոնում անցկացվող երիտասարդ հումորիստների մրցույթում։ Չնայած նրան, որ մրցույթում Բրենդն զբաղեցրել է միայն չորրորդ տեղը, նրա ելույթը գրավել է նոր տաղանդների որոնման գործակալի ուշադրությունը ։ Նույն թվականին, երկու այլ հումորիստների հետ թիմում, Բրենդը ելույթ է ունեցել «Էդինբուրգյան ֆրինջ» արվեստի փառատոնում։
2004 թվականին տեղի է ունեցել Բրենդի առաջին մենահամերգը նույն փառատոնում, որը կոչվել է «Հիմա ավելի լավ է»։ Այս ելույթում Բրենդն անկեղծորեն նկարագրել է իր կյանքի այն ժամանակահատվածը, որում նա թմրամոլ և հերոինից կախված է եղել։ Հաջորդ տարի Բրենդը փառատոն է վերադարձել «Էրոտիզացված հումոր» անվանումով համարով։ 2006 թվականին կայացել է նրա առաջին համերգային շրջագայությունը Մեծ Բրիտանիայում, որը կոչվել է «Shame» («Խայտառակություն»)։ Բրենդը ծաղրել է որոշ միջադեպեր իր կյանքից և այն, ինչ նրա մասին գրել է բրիտանական մամուլը։ Շոուն թողարկվել է DVD-ով «Russell Brand: Live» անվանումով։ 2006 թվականին Բրենդը հանդես է եկել «Գաղտնի ոստիկանության պարահանդես» բարեգործական համերգին, որը կազմակերպվել էր «Միջազգային համաներում» կազմակերպության օգտին։ 2007 թվականի մարտին Բրենդն ու Նոել Ֆիլդինգը հանդես են եկել՝ որպես քաղցկեղով հիվանդ երեխաների օգտին բարեգործական ծրագրի վարող։ 2007 թվականի դեկտեմբերին Բրենդը ելույթ է ունեցել Մեծ Բրիտանիայի թագուհի Եղիսաբեթ II-ի, Արքայազն Ֆիլիպի և թագավորական ընտանիքի այլ անդամների առջև թագավորական էստրադային ներկայացման ժամանակ։ Նույն թվականին տեղի է ունեցել հումորիստի երկրորդ բրիտանական շրջագայությունը, որը կոչվել է «Ռասել Բրենդն ընդամենը կատակում է»։ DVD-ում շոուն թողարկվել է՝ որպես «Russell Brand: Doin' Life»:
Հեռուստատեսություն
Բրենդի կարիերան հեռուստատեսությունում սկսվել է 2000 թվականին MTV երաժշտական ալիքում վիջեյի աշխատանքից, որտեղ նա հանդես է եկել որպես «Dance Floor Chart» հաղորդման (այցելելով տարբեր գիշերային ակումբներ Մեծ Բրիտանիայում և Իվիսում) և «Select» շոուի հաղորդավար։ Սակայն մեկ տարի անց Բրենդին հեռացրել են MTV-ից այն բանի համար, որ նա 2001 թվականի սեպտեմբերի 12-ին (սեպտեմբերի 11-ի ահաբեկչական հարձակումների հաջորդ օրը) աշխատանքի է եկել Ուսամա բեն Լադենի հագուստով և իր հետ ստուդիա է բերել ծանոթ թմրավաճառի՝ ներկայացնելով նրա ծրագրի հյուրին՝ Քայլի Մինոուգին ։ 2008 թվականին Բրենդն այդ միջադեպի մասին հիշել է Rolling Stone ամսագրին տված հարցազրույցում. «Այն ժամանակ ես օգտագործում էի կռեկ և հերոին։ Բացի այդ, ես խիստ հուզված էի, քանի որ բոլորին ասում էի բեն Լադենից եկող վտանգի մասին, մինչև սեպտեմբերի 11-ը։ Եվ նման դեպք է կատարվում։ Դա կարծես թե հիթ-շքերթում անսպասելիորեն հայտնվում է մի գավառական խումբ, որին դու սիրել ես երկար տարիներ» ։
MTV-ից հետո Բրենդը հանդես է եկել «RE:Brand» վավերագրական կատակերգական հաղորդման սցենարի հեղինակ և հաղորդավար, որը մարտահրավեր է նետել և ծաղրել մշակութային տաբուները։ Ծրագիրը հեռարձակվել է 2002 թվականի ընթացքում բրիտանական UK Play արբանյակային ալիքով։ Առաջին թողարկումներից մեկում Բրենդն իր հորը հրավիրել է բռնցքամարտի մենամարտի, իսկ մեկ այլ հաղորդման ժամանակ իր տանն ապրելու է հրավիրել լոնդոնցի թափառաշրջիկի, ինչպես նաև կավատի դեր է կատարել հերոինից կախված մարմնավաճառուհու համար ։
2004 թվականին Բրենդը հանդես է եկել «Big Brother's Eforum» հեռուստաշոուում՝ որպես հաղորդավար, որտեղ հայտնի հյուրեր և հանդիսատեսներ իրենց կարծիքն են հայտնել բրիտանական «Մեծ եղբայր 5» ռեալիթի-շոուի վերաբերյալ։ Երբ թողարկվել է «Մեծ եղբայր 6»-ը, շոուի անունը փոխվել է «Big Brother's Big Mouth» (Մեծ եղբոր մեծ բերանը)։ «Celebrity Big Brother 5»-ից հետո Բրենդը հայտարարել է, որ չի վարելու «Big Brother's Big Mouth»-ի հաջորդ թողարկումը։ Իր պաշտոնական հայտարարության մեջ Բրենդը շնորհակալություն է հայտնել բոլոր պրոդյուսերներին այն բանի համար, որ նրանք «իրենց վրա են վերցրել նախկին թմրամոլին՝ որպես հեռուստահաղորդման հաղորդավար աշխատանքի ընդունելու ռիսկը» ։
Այնուհետև Բրենդը հանդես է եկել «Big Brother According to Russell Brand» («Մեծ եղբայրը Ռասել Բրենդի աչքերով») անվանումով հատուկ թողարկման հաղորդավար, որտեղ կատարել է «Մեծ եղբայր» ռեալիթի-շոուի սյուրռեալիստական վերլուծությունը։ 2006 թվականի գարնանը Բրենդը MTV է վերադարձել՝ որպես «1 Leicester Square» թոք-շոուի հաղորդավար, որը եթեր է հեռարձակվել կիրակի օրերին երեկոյան ժամը 8-ին, բայց հետո սկսել է հեռարձակվել երկուշաբթի ժամը 10-ին, ինչը թույլ է տվել Բրենդին ավելի մեծ թեմատիկա մտցնել նրա մեջ։ Հաղորդման հյուրերն են եղել այնպիսի աստղեր, ինչպիսիք են Թոմ Քրուզը, Ումա Թուրմանը, Բոյ Ջորջը, Միլա Յովովիչը և «Մայտի Բուշ» կատակերգական թատերախումբը։ «Big Brother 7»-ի ավարտից հետո Բրենդը սկսել է վարել «Russell Brand's Got Issues» («Ռասել Բրենդը խնդիրներ ունի») թոք-շոուն E4 ալիքում։ Հաղորդման առաջին թողարկումը չի կարողացել ներգրավել հանդիսատեսի մեծ լսարան, ինչը պրոդյուսերներին դրդել է փոխել նրա անվանումը «The Russell Brand Show» և այն հեռարձակել Channel 4 հեռուստաալիքով ։ Ընդամենը հեռարձակվել է հաղորդման հինգ սերիա ։
2006 թվականին Բրենդը հանդես է եկել NME Awards մրցանակի հանձնման արարողությանըտ՝ որպես վարող։ Արարողության ընթացքում Բոբ Գելդոֆը հրապարակայնորեն վիրավորել է Բրենդին, ինչին Բրենդը հակադարձել է. «Իրականում զարմանալի ոչինչ չկա, որ Գելդոֆը սովի խնդիրների վերաբերյալ նման լավ մասնագետ է։ Չէ որ նա արդեն 30 տարի է, ինչ ռեստորաններում ճաշում է «I don't Like Mondays»-ի փողերով» ։ Բրենդը Brit Awards-ի հաղորդավարն է եղել 2007 թվականին՝ «Oasis» խմբին հանձնելով «երաժշտության մեջ ակնառու նվաճումների» համար մրցանակը ։ 2007 թվականի հուլիսի 7-ին Բրենդը հանդես է եկել Լոնդոնի Ուեմբլի մարզադաշտում կայացած Live Earth միջազգային երաժշտական փառատոնին՝ որպես հաղորդավար։
Լուրն այն մասին, որ Բրենդը վարելու է MTV Video Music Awards 2008-ի արարողությունը, ամերիկյան ԶԼՄ-ները թերահավատորեն են ընդունել. չէ որ Բրենդին ամերիկյան հասարակությունը գրեթե չգիտեր։ MTV Video Music Awards-ում Բրենդի մասնակցությունն առանց բանավեճի և սկանդալների չի անցել ։ Արարողության ժամանակ նա հայտարարել է, որ այդ գիշերը «Բրիթնի Սփիրսի նոր դարաշրջանի սկիզբն է», որի ժամանակ կայացել է «Սփիրսի հարությունը»։ Նա նաև հայտարարել է, որ «եթե գոյություն ունենար կին-Քրիստոս, ապա դա կլիներ Բրիթնին» ։ Բրենդը կոչ է արել հանդիսատեսին՝ առաջիկա ընտրություններում քվեարկել Բարաք Օբամայի օգտին՝ ԱՄՆ նախագահ Ջորջ Բուշին անվանելով «մտավոր հետամնաց կովբոյ, որին Անգլիայում չէին վստահի անգամ մկրատը ձեռքին պահել» ։ Բրենդը նաև ծիծաղել է «մաքրաբարոյության մատանիների» վրա, որոնք կրում են Jonas Brothers-ը ։ Բրենդն արարողության ժամանակ հայտարարել է, որ «նրանք կարող են սեքսով զբաղվել ցանկացած կնոջ հետ, ում հետ կցանկանան, բայց նրանք ընտրել են՝ չանել դա։ Դա միևնույն է, եթե Սուպերմենն այլևս չթռչեր և սկսեր օգտվել հասարակական տրանսպորտից» ։ Իր արտահայտությունների համար Բրենդը մահացու սպառնալիքներ է ստացել վիրավորված ամերիկացի հեռուստադիտողներից ։ Շոուի ժողովրդականության վարկանիշը նախորդ տարվա համեմատ աճել է 20 տոկոսով, ինչը MTV-ի պրոդյուսերներին դրդել է Բրենդին հրավիրել նաև 2009 թվականի արարողությունը, որը տեղի է ունեցել սեպտեմբերի 13-ին Նյու Յորքի Radio City Music Hall համերգասրահում  ։ 2010 թվականի ապրիլին Բրենդը Rolling Stone ամսագրին տված հարցազրույցում հայտարարել է․ «MTV Video Music Awards-ում ես սովորել եմ հումորներ չանել հումոր չունեցող մարդկանց վրա, քանի որ նրանք կարող են սպանել քեզ դրա համար» ։
Դերասանական աշխատանք
2002 թվականին Ռասել Բրենդը հայտնվել է BBC հեռուստաալիքի երկու հեռուստահաղորդումների մեջ՝ «White Teeth» և «Cruise of the Gods» (վերջինից նրան հեռացրել են նկարահանումների ընթացքում)։ 2005 թվականին Բրենդը BBC-ի «Blessed» սիթքոմում խաղացել է Թոմիի դերը։ Բրենդն իրեն փորձել է նաև Սուպեր Հանսի դերում՝ Channel 4 հեռուստաալիքի «Peep Show» սիթքոմի համար, սակայն սցենարիստները նախընտրել են կատակերգու Մեթ Քինգին ։ 2007 թվականին Բրենդը նկարահանվել է ITV հեռուստաալիքի «Cold Blood» սիթքոմում՝ խաղալով Էլի անունով նախկին գողի դերը։ Մեկ այլ բրիտանական սիթքոմում՝ «The Abbey»-ում, Բրենդը խաղացել է թմրամոլի բուժման կուրս անցնող Թերիի դերը ։ Բրենդը նաև հնչունավորել է «Ռոբբի՝ հյուսիսային եղջերու» մուլտֆիլմի շարքի կերպարներից մեկին։
2008 թվականին Բրենդը նկարահանվել է «Գիշերային հեքիաթներ» ֆիլմում, որտեղ գլխավոր դեր է խաղացել Ադամ Սենդլերը  ։ 2010 թվականին Ջուլի Թեյմորի «Փոթորիկ» ժապավենում՝ Ուիլյամ Շեքսպիրի համանուն վեպի էկրանավորման մեջ, խաղացել է Տրինկուլոյի դերը ։ 2011 թվականին գլխավոր դեր է խաղացել «Արթուր։ Կատարյալ միլիոնատեր» ֆիլմի (1981) ռեմեյքում ։ 2011 թվականին նկարահանվել է Nickelodeon հեռուստաալիքի «Առաջ՝ դեպի հաջողություն» սերիալի Big Time Beach Party էպիզոդում։ 2016 թվականին Բրենդն Աստծո դերն է խաղացել Լարի Չարլզի «Առաքելություն. Ոչ ադեկվատ» կատակերգությունում՝ Նիկոլաս Քեյջի գլխավոր դերում։
Աշխատանք ռադիոյում
Ռասել Բրենդի կարիերան ռադիոյում սկսվել է 2002 թվականին, երբ նա ընկերոջ՝ անգլիացի կատակերգու Մեթ Մորգանի հետ միասին հանդես է եկել՝ որպես Xfm լոնդոնյան երաժշտական ռադիոկայանի հաղորդման վարող։ Բրենդին շուտով ազատել են աշխատանքից, քանի որ նա կարդացել է պոռնոգրաֆիկ նյութեր ուղիղ եթերի ժամանակ։
2006 թվականին Բրենդը դարձել է «The Russell Brand Show» հաղորդման հաղորդավարը, որը հեռարձակվել է BBC Radio 6 Music ռադիոկայանից։ 2006 թվականի նոյեմբերին ռադիոշոուն սկսել է թողարկվել BBC Radio 2-ով շաբաթօրյա երեկոներին։ Շոուն ունեցել է մեծ հեղինակություն․ մեկ թողարկման միջին լսարանը կազմել է շուրջ 400 000 լսող ։
2008 թվականի հոկտեմբերի 18-ին եթեր դուրս եկած «The Russell Brand Show»-ի էպիզոդներից մեկում Բրենդը և նրա գործընկեր դիջեյ Ջոնաթան Ռոսը մի քանի անգամ զանգել են դերասան Էնդրյու Սաքսին, որն այդ օրը պիտի լիներ հաղորդման հյուրը, բայց այդպես էլ չէր եկել։ Այն բանից հետո, երբ դերասանը չի պատասխանել, Բրենդն ու Ռոսը նրան ձայնային հաղորդագրություն են թողել՝ ոտքի վրա հորինված երգի տեսքով, որտեղ Բրենդը երգել է այն մասին, որ քնել է Էնդրյու Սաքսի թոռնուհու՝ Ջորջինա Բեյլիի հետ, որը «The Satanic Sluts» պարային խմբի անդամ է։ Հոկտեմբերի 26-ին The Mail on Sunday բրիտանական թերթը հրապարակել է հոդված այդ պատմության մասին՝ սկիզբ դնելով մեծ սկանդալի։ BBC-ին եկել են ռեկորդային թվով բողոքներով նամակներ ռադիոլսողներից ։ Բրեդի պահվածքը քննադատության է ենթարկվել բրիտանական պառլամենտի մի շարք պատգամավորների և վարչապետ Գորդոն Բրաունի կողմից։ Արդյունքում Բրենդը ստիպված է եղել հեռանալ BBC-ից, իսկ Ռոսին արգելել են եթեր դուրս գալ երեք ամիսների ընթացքում ։ BBC Radio 2-ի տնօրենը նույնպես ազատվել է աշխատանքից, իսկ բրիտանական իշխանությունները տուգանել են BBC-ին 150 000 ֆունտ գումարի չափով ։
Սկանդալի մասին իմանալուց հետո Բրենդի տան առաջ հավաքվել է լրագրողների ամբոխ ։ Նրանք Բրենդին խնդրել են մեկնաբանել դեպքը ։ Ի պատասխան՝ Բրենդը ժպտալով մի քանի անգամ կրկնել է «Հարե Կրիշնա» և հեռացել է իր թիկնապահի ուղեկցությամբ ։ The Daily Telegraph թերթը «սափրագլուխ և նարնջագույն հագուստով մարդկանց համար այդքան սիրելի կրոնական մանտարայի կրկնումը» համարել է Էնդրյու Սաքսին «ճանաչում բերելու շատ տարօրինակ միջոց» ։
2009 թվականի ապրիլին Բրենդը վերադարձել է ռադիո՝ իր ընկեր Նոել Գալահերի հետ ելույթ ունենալով talkSPORT ռադիոկայանի ֆուտբոլային թոք-շոուում ։
Գրական գործունեություն
2006 թվականի մայիսից մինչև 2009 թվականի մայիսը Բրենդը վարել է իր սյունակը The Guardian թերթում՝ քննարկելով բրիտանական ֆուտբոլը և, մասնավորապես, իր սիրելի «Վեստ Հեմ Յունայթեդ» ակումբը։ 2007 թվականի նոյեմբերին հրատարակվել է Բրենդի հրապարակումների հավաքածուն «Irons in the Fire» («Պողպատը կրակի մեջ») անվամբ ։ Բրենդի հոդվածների երկրորդ՝ «Articles of Faith» («Հավատի հոդվածներ») ժողովածուն հրատարակվել է 2008 թվականի հոկտեմբերի 16-ին։ Գրքի մեջ են մտել ֆուտբոլի թեմային նվիրված Բրենդի հարցազրույցները Նոել Գալահերի, Ջեյմս Կորդենի և Դևիդ Բադիլեմի հետ ։
2007 թվականի նոյեմբերի 15-ին լույս է տեսել Ռասել Բրենդի «My Booky Wook» ինքնակենսագրականը։ Գիրքը հրատարակվել է Hodder & Stoughton հրատարակչության կողմից և ստացել է դրական արձագանք քննադատների կողմից՝ դառնալով բեսթսելլեր Մեծ Բրիտանիայում։ The Observer թերթը նկատել է, որ «նախքան «My Booky Wook»-ում Ռասել Բրենդի հետաքրքրաշարժ պատմությունը թմրամիջոցների և անբարոյականության մասին, հայտնի մարդկանց բոլոր այլ հուշերը պարզապես շողոքորթություն էին» ։
2008 թվականի հունիսին Բրենդը պայմանագիր է ստորագրել HarperCollins-ի հետ «Articles of Faith»-ի և իր ինքնակենսագրականի «My Booky Wook 2: This Time It’s Personal» երկրորդ մասի հրատարակման համար՝ ստանալով հրատարակչությունից 1,8 միլիոն Ֆունտ ստերլինգի չափով հոնորար ։ «Booky Wook 2: This Time It’s Personal» ինքնակենսագրականը լույս է տեսել 2010 թվականի սեպտեմբերի 30-ին  ։
2014 թվականի հոկտեմբերին լույս է տեսել Բրենդի նոր Revolution գիրքը։
Երաժշտական գործունեություն
2007 թվականին The Beatles-ի «Sgt. Pepper’s Lonely Hearts Club Band» ալբոմի թողարկման քառասուներորդ տարեդարձի կապակցությամբ, Բրենդը «Գրեմմի» մրցանակակիր կոմպոզիտոր Դևիդ Առնոլդի հետ ձայնագրել է «When I’m Sixty-Four» երգի քավեր տարբերակը։ Բրենդը նաև երկու երգ է երգել «Թռիչքի մեջ» ֆիլմի սաունդթրեքի համար, որում նա նվագել է Infant Sorrow խմբի վոկալիստ և ռոք երաժիշ Ալդուս Սնոունի հետ ։ Բրենդը կրկին երգել է Ալդուս Սնոուի հետ «Փախուստ Վեգասից» ֆիլմում, որի սաունդթրեքում նրա կատարմամբ 14-րդ երգ է թողարկվել։ Թողարկումից հետո առաջին շաբաթվա ընթացքում սաունդթրեքը բարձրացել է ITunes Store-ի սաունդթրեքների հիթ-շքերթի 1-ին հորիզոնական և ալբոմների հիթ-շքերթի 8-րդ հորիզոնական ։
2012 թվականի օգոստոսին Բրենդը ելույթ է ունեցել Լոնդոնի ամառային օլիմպիական խաղերի փակման արարողությանը, որտեղ կատարել է The Beatles-ի «I Am the Walrus» և «Pure Imagination» երգերը՝ «Վիլի Վոնկան և շոկոլադե ֆաբրիկան» ֆիլմից ։